
Grozījumi Pievienotās vērtības nodokļa likumā
Izdarīt (Latvijas Vēstnesis, 2012, 197. nr.; 2013, 27., 194., 232., 237. nr.; 2014, 123. nr.; 2015, 42., 248., 251. nr.; 2016, 120., 241. nr.; 2017, 90., 156., 242. nr.; 2019, 118., 132., 248.A nr.; 2020, 204., 240.A nr.; 2021, 5.A, 234.A, 246. nr.; 2022, 36.A nr.; 2023, 226., 247. nr.; 2024, 248., 251. nr.) šādus grozījumus:
1. Izteikt 1.panta 17.punktu šādā redakcijā:
· "17) preču eksports — tādu preču piegāde, kas  nosūtītas vai transportētas  no Eiropas Savienības teritorijas uz trešajām valstīm vai trešajām teritorijām;".
2. Papildināt 59. pantu ar 11.1 un 11.2 daļu šādā redakcijā:
"(111) Iekšzemes nodokļa maksātājs ir tiesīgs nereģistrēties Valsts ieņēmumu dienesta pievienotās vērtības nodokļa maksātāju reģistrā, ja pēc darījuma, ar kuru pārsniegts šā panta pirmajā daļā minētais reģistrācijas slieksnis, kalendāra gadā un nākamajā kalendāra gadā nav paredzēts veikt saimniecisko darbību. Šajā gadījumā minētā persona iemaksā nodokli valsts budžetā šā likuma 34. panta desmitajā un 119. panta otrajā daļā noteiktajā kārtībā, nereģistrējoties Valsts ieņēmumu dienesta pievienotās vērtības nodokļa maksātāju reģistrā.
(112) Šā panta 11.1 daļā minētajā gadījumā, ja iekšzemes nodokļa maksātājs kalendāra gadā vai nākamajā kalendāra gadā tomēr veic darījumus saimnieciskās darbības ietvaros, tas reģistrējas Valsts ieņēmumu dienesta pievienotās vērtības nodokļa maksātāju reģistrā pirms šo darījumu veikšanas."
3. Aizstāt 61. panta vienpadsmitajā daļā vārdus un skaitli "šā likuma 59. panta pirmo un ceturto daļu" ar vārdiem un skaitļiem "šā likuma 59. panta pirmo, ceturto, 11.1 un 11.2 daļu".    
4. Izteikt 65. panta trešās daļas 1. punktu šādā redakcijā:
· "1) iesniegumā par reģistrēta nodokļa maksātāja kā fiskālā pārstāvja reģistrāciju Valsts ieņēmumu dienesta pievienotās vērtības nodokļa maksātāju reģistrā norādāmo informāciju, tā aizpildīšanas un iesniegšanas kārtību;"
5. 66. pantā:
izslēgt otro daļu;
izteikt astoto daļu šādā redakcijā:
· "(8) Šā panta pirmajā daļā minēto nereģistrētu nodokļa maksātāju, citas dalībvalsts nodokļa maksātāju vai trešās valsts vai trešās teritorijas nodokļa maksātāju reģistrācijas iesniegumā norādāmo informāciju, tā aizpildīšanas un iesniegšanas kārtību nosaka Ministru kabinets."
6. Papildināt 92. panta pirmo daļu ar 10. punktu šādā redakcijā:
"10) aprēķinātā nodokļa summa par precēm, kas saņemtas iekšzemē saskaņā ar šā likuma 122. panta trešo daļu".
7. Papildināt 122. panta trešo daļu pēc vārdiem "par preču iegādi Eiropas Savienības teritorijā" ar vārdiem un skaitļiem ", par saņemtajām precēm saskaņā ar šā likuma 91. panta otrās daļas 1. punktu".
8. Papildināt 132. pantu ar ceturto un piekto daļu šādā redakcijā:
"(4) Reģistrēts nodokļa maksātājs nodokļa rēķinu izraksta (noformē) kā strukturētu elektronisko rēķinu, ja šis nodokļa rēķins vienlaicīgi  ir arī attaisnojuma dokuments, kuru saskaņā ar grāmatvedību regulējošajiem normatīvajiem aktiem uzņēmums izsniedz citam uzņēmumam — preces vai pakalpojuma saņēmējam — samaksāšanai (rēķins).
(5) Šā panta pirmo daļu nepiemēro, ja nodokļa rēķins ir izrakstīts (noformēts) kā strukturēts elektroniskais rēķins atbilstoši grāmatvedību regulējošajiem normatīvajiem aktiem.".
9. 138. pantā:
papildināt septīto daļu ar 3.punktu šādā redakcijā:
· "3) tādu mākslas darbu piegāde, ko tirgotājam piegādājis reģistrēts nodokļa maksātājs, kas nav tirgotājs."
aizstāt četrpadsmitajā un septiņpadsmitajā daļā vārdus "pārdevējam vai mākslas darba autoram, vai autortiesību pārņēmējam" ar vārdiem "pārdevējam, mākslas darba autoram vai autortiesību pārņēmējam, vai reģistrētam PVN maksātājam, kas nav tirgotājs";
papildināt divdesmit otro daļu pēc vārdiem "jauniem transportlīdzekļiem" ar vārdiem un skaitli "un piegādā atbilstoši šā likuma 43. panta ceturtajai un sestajai daļai."
10. Papildināt pārejas noteikumus ar 48. un 49. punktu šādā redakcijā:
"48. Grozījumi šā likuma 65. panta trešās daļas 1.punktā un 66. panta astotajā daļā attiecībā uz to, ka Ministru kabinets nosaka iesniegumos reģistrācijai Valsts ieņēmumu dienesta pievienotās vērtības nodokļa maksātāju reģistrā norādāmo informāciju, to aizpildīšanas un iesniegšanas kārtību, stājas spēkā 2027. gada 1. jūlijā.
49. Šā likuma 132. panta ceturtā un piektā daļa stājas spēkā 2028. gada 1. janvārī.".

